《九日闻诸子登高诗以寄之》
清代·李锴

九月九日秋气深，天涯有客共登临。可能一畅迷离眼，但恐徒伤迟暮心。

上国穷檐仍旅食，高江渔唱失乡音。倦游司马尤无赖，四壁萧然渴病侵。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。